Geloftedag 2016: Kyk waar is jou naaste GeloftefeesArgieffoto Geloftedag gedenk die gelofte wat die Voortrekkers op 16 Desember 1838 afgelê het voordat 10 000 Zoeloes 470 Voortrekkers by Bloedrivier aangeval het. Die Trekkers het dié veldslag gewen en slegs een Voortrekker, die leier Andries Pretorius, is lig beseer. Die gelofte is afgelê toe die Trekkers vóór die slag die Here gevra het om hulle te help in die geveg. Hulle het ŉ gelofte afgelê en onderneem as die Here hulle sou help, sou hulle 16 Desember jaarliks as Sabbat herdenk. Dié dag word steeds jaarliks gevier. As deel van die FAK (Federasie van Afrikaanse Kultuurverenigings) se bewusmakingsveldtog oor die geskiedenis van die Trekkers en die ontstaan van die Gelofte, het hulle ’n uittreksel uit FA Venter se boek, Gelofteland, beskikbaar gestel aan die publiek. Die gebeure wat plaasgevind het in die aanloop tot Bloedrivier, asook die geveg self, word op meesterlike wyse deur een van ons land se bekendste skrywers vertel. Die boekie is slegs in elektroniese formaat beskikbaar en kan gratis van hierdie bladsy afgelaai word. Laai die aanlynboek hier af. Hier is ŉ lys van Geloftefeesvieringe regoor Suid-Afrika. Vir meer inligting, besoek die FAK se webwerf. Gauteng KwaZulu-Natal Noordwes Limpopo Mpumalanga Noord-Kaap Oos-Kaap Vrystaat Wes-Kaap